Ремарк, Эрих Мария
Эрих Мария Ремарк, райгуырæн ном Эрих Пауль Ремарк (; 1898-æм азы 22 июны, Оснабрюк — 1970-æм азы 25 сентябры, Локарно) — ссæдзæм æнусы æппæты зындгонддæр æмæ номдзыддæр немыцаг фысджытæй иу.

Цардафыст 
Ремарк райгуырдис 1898-æм азы 22 июны, Оснабрюкы, Германы католикон кусæг хæдзары. Дардта францаг бындурыхъæд. Йæ фыд Петер Франц Ремарк куыста хъæбæрцъаргæнæгæй. Ремарк зæрдæ лæвæрдта Цвейджы, Томас Манны, Достоевскийы, Прусты æмæ Гётейы сфæлдыстадмæ. 

1904-æм азы бацыдис аргъуаны скъоламæ, 1915-æм азы та — католикон ахуыргæнджыты семинаримæ.

1916-æм азы йæм фæсидтысты æфсадмæ, 17 июны æрвыст æрцыдис Ныгуылæн фронтмæ. 31 июлы 1917-æм азы цæф æрцыдис галиу къахмæ, рахиз къухмæ æмæ æфцæгмæ. Хæстæй ма цы æмгъуыд баззадис, уый арвыста æфсæддон госпиталы Германы. 

1919-æм азы райдайæнæй куыста ахуыргæнæгæй, 1920 азы кæроны та баивта бирæ професситæ: куыста цыртты уæйгæнæгæй, хуыцаубоны органистæй фæлхæстыты госпиталы аргъуаны. Уыцы цаутæ стæй æвдыст æрцыдысты йæ уац «Сау обелиск»-ы.

Фиппаинæгтæ 

Немыцаг фысджытæ
Германы фысджытæ